બાબુલાલ ગૌરે કોંગ્રેસના વિજયની ભવિષ્યવાણી કરી, વીડિયો વાયરલ
સોમવાર, ડિસેમ્બર 17 2018, 04:36 Hrs(IST)
નવગુજરાત સમય | Publish Date: Nov 30 2018 12:26PM
મધ્યપ્રદેશમાં ચૂંટણી સમાપ્ત થયાના બીજા દિવસે રાજકારણ ગરમાયું છે. મધ્યપ્રદેશના ભૂતપૂર્વ મુખ્યમંત્રી બાબુ લાલ ગૌરનો એક વીડિયો વાયરલ થયો છે જેમાં તે કોંગ્રેસના ઉમેદવારને કોંગ્રેસની જીત માટે શુભેચ્છા પાઠવી રહ્યા છે. વાસ્તવમાં ભાજપે વધતી જતી ઉંમરના કારણે બાબુ લાલ ગૌરેની ટિકિટ કાપી હતી, જેના કારણે બાબુ લાલ ગૌર પોતાની પાર્ટીથી નારાજ ચાલી રહ્યા છે.
એમપીના પૂર્વ સી.એમ. બાબુ લાલ ગૌરના વાયરલ થઇ રહેલા આ વીડિયોએ ભાજપને સકંજામાં લીધું છે. વાસ્તવમાં વોટ આપ્યાના એક દિવસ પછી કોંગ્રેસના ધારાસભ્ય અને ભોપાલથી ચૂંટણી લડી રહેલા આરિફ અકીલ બાબુલાલ ગૌરને મળવા પહોંચ્યા હતા. અહીં ગૌરે અકીલને શુભેચ્છા પાઠવતા જણાવ્યું કે કોંગ્રેસની સરકાર આવી રહી છે અને તમે મંત્રી બની રહ્યા છો.
મહત્વની વાત એ છે કે ગૌરે તેમના નિવેદનોના કારણે અગાઉ પણ પાર્ટીને આડે હાથ લીધી હતી. ભોપાલ ઉત્તરથી કોંગ્રેસના ઉમેદવાર આરિફ અકીલે પણ કેમેરાની પરવાહ રાખ્યા વગર બાબુ લાલ ગૌરનો કોંગ્રેસમાં સામેલ ન થવા પર દુઃખ વ્યક્ત કર્યું હતું.
નોંધનીય છે કે વધતી ઉંમરના કારણે ભાજપે બાબુ લાલ ગૌરને આ વખતે ટિકિટ ન આપવાનો નિર્ણય કર્યો હતો, જેના કારણે બાબુ લાલ ગૌર પાર્ટી અને સરકારથી નારાજ છે. ગૌરે તેમની વહુ, મહાપૌર ક્રિષ્ના ગૌર માટે પાર્ટી પાસેથી ટિકિટની માંગ કરી હતી અને સાથે એ પણ જાહેરાત કરી હતી કે પાર્ટી તેમની વહુને ટિકિટ આપે કે ના આપે ક્રિષ્ણા ગૌર સ્વતંત્ર રીતે ચૂંટણી લડશે.
કોંગ્રેસે પણ ક્રિષ્ના ગૌરને ટિકિટ આપવાની ઓફર કરી હતી, જેના પછી ભાજપે તેમને ટિકિટ આપી હતી. આ જ કારણથી બાબુલાલ ગૌર કોંગ્રેસના નેતાનો આભાર માની રહ્યા છે. બાદમાં આરિફ અકીલને જ્યારે આ મુલાકાત અંગે પૂછવામાં આવ્યું ત્યારે તેમણે જણાવ્યું કે હું ગૌર સાહેબ પાસે આશીર્વાદ લેવા ગયો હતો.